
/. PENTRU CE SE PUNE LUMÂNAREA APRINSA IN MANA MURIBUNDULUI? Lumânarea aprinsă se 
pune în mâna muribundului pentru a arăta că viaţa acestui creştin, botezat şi îmbrăcat în Hristos, a fost o lumină 
pentru semenii săi. Că el a urmat cuvântul Domnului: „Voi sunteţi lumina lumii... aşa să lumineze lumina voastră 
înaintea oamenilor, încât să vadă faptele voastre cele bune şi să mărească pe Tatăl vostru Care este în ceruri... (Mt. 
5, 14-16). 

Credincioşii văd în lumânarea aprinsa din mâna luminatului muribund Lumina lui Hristos, care luminează tuturor. 
Văd lumina cea adevărată care luminează pe tot omul ce vine în lume, în lumea împărăţiei Sale... Văd pe Cel ce a 
zis şi zice pururea în Evanghelia Sa: „Eu sunt lumina lumii. Cel ce-Mi urmează Mie nu va umbla întru întuneric, ci 
va avea lumina Vieţii" (1 loan 1, 2; Ioan 8, 12; 2 Cor. 4, 4-6). Văd lumină din lumina lui Hristos. Lumânarea 
aceasta ne reaminteşte de pilda celor cinci fecioare înţelepte, care au întâmpinat pe Mirele lor în miezul nopţii 
luminat (Mt. 25, 1-13). 

2. PENTRU CE SE TRAG CLOPOTELE DUPĂ TRECEREA LA CELE VEŞNICE? Trage rea clopotelor, după 
moartea răposatului şi la înmormântarea lui, vesteşte creştinilor că, un membru dintre ei sa despărţit din mijlocul 
lor şi îi îndeamnă să se roage pentru sufletul lui. în acelaşi timp, ele aduc aminte tuturor, că ceasul acesta al morţii 
va veni peste fiecare din noi. Tragerea clopotelor înseamnă trâmbiţa în-'gerească, ce are săi cheme pe toţi din 
morminte, la înfricoşata Judecată Universală. „Nu vă miraţi de aceasta, căci vine ceasul în care toţi cei din 
morminte vor auzi glasul Fiului lui Dumnezeu... Si vor ieşi cei ce au făcut fapte bune întru învierea vieţii, iar cei ce 
au făcut cele rele întru învierea Osândei" (Ioan 5, 28-29). 

3. DE CE SE SPALĂ TRUPUL MORTULUI CU APĂ? Trupul mortului se spală peste tot cu apă, după rânduiala 
creştinilor apostolici (F. Ap. 9, 37) şi apoi se şterge. în unele părţi se unge cu untdelemn la toate încheieturile, 
poate în amintirea ungerilor lui de la Bo tez şi Mirungere ca: prooroc, preot şi împărat tainic în Hristos. Spălarea 
trupului răposatului se face spre reamintirea că trupurile drepţilor vor învia în mărire, după sfârşitul acestei lumi 
trecătoare (1 Cor. 15, 4-44). Spălarea trupului răposatului înseamnă curăţia sufletească a creştinului, în care sufletul 
său se va înfăţişa înaintea Dreptului Judecător, pentru a fi judecat şi răsplătit după faptele sale. „Iată, vin curând şi 
plata Mea este cu Mine, ca să dau fiecăruia după faptele lui" (Apt. 22, 12). Spălarea trupului răposatului se face 
după pilda Domnului Hristos, al cărui Trup a fost spălat cu apă, zice Sfântul Ioan Gură de Aur. Aceasta mai 
înseamnă: cinstirea, dragostea rudeniilor către răposat şi dorinţa lor ca trupul lui să fie în curăţenie înaintea 
Domnului. 

4. PENTRU CE SE STROPEŞTE TRUPUL RĂPOSATULUI CU AGHEASMĂ? Trupul răposatului se stropeşte 
cu agheasmă mică, arătând dorinţa casnicilor, rudelor, prietenilor şi cunoscuţilor, ca sufletul răposatului să se 
înfăţişeze sfinţit la înfricoşata Judecată particu-Jară şi universală. 

5. DE CE SE ÎNCHID OCHII RĂPOSAŢILOR DUPĂ CE MOR? Ochii răposaţilor creştini se închid şi li se 
leagă fălcile, arătând că eidorm un somn, mai lung decât cel obişnuit, până după sfârşitul lumii acesteia trecătoare, 
până înaintea venirii Dreptului Judecător, Care va judeca toată lumea (Ioan 5, 24-29). 

6. CE ÎNSEMNĂTATE ARE UNGEREA RĂPOSATULUI MIREAN CU UNTDELEMN? Ungerea cu 
untdelemn a încheieturilor trupului răposatului mirean, înseamnă milostivirea pe care o va avea Dreptul Judecător, 
cel Atotbun şi drept, faţă de el. 

7. CE ÎNSEMNĂTATE ARE ÎMBRĂCAREA RĂPOSATULUI CU CĂMAŞĂ CURATĂ? Cămaşa curată (de la 
Sf. Botez, dacă şi-a păstrat-o) se îmbracă după pilda Domnului Hristos, Care a fost înfăşurat în giulgiu curat, nou. 
Aceasta înseamnă înnoirea răposaţilor, după învierea cea de obşte. 



9. CE INSEAMNATATE ARE IMBRACAREA RĂPOSATULUI CU HAINELE NOI, CURATE? îmbracarea 
răposatului cu haine noi şi curate, ne reaminteşte că Mântuitorul, după cea murit şi a fost coborât de pe Cruce, a 
fost înfăşurat cu giulgiu curat, nou, şi pus în mormânt. Aceasta mai înseamnă şi înnoirea noastră după învierea 
Mântuitorului. 

10. DE CE SE ÎMBRACĂ RĂPOSAŢII ÎN FELURITE HAINE NOI, SPECIFICE RANGULUI, PROFESIEI 
SI MISIUNII CE EI AU ÎNDEPLINIT ÎN ACEASTĂ VIATĂ? Răposaţii îmbrăcaţi, fiecare după starea şi slujba 
lor, în haine, uniforme şi veşminte lumeşti, militare, bisericeşti... înseamnă: credinţa noastră în învierea morţilor, în 
judecata particulară şi universală, la care, fiecare din noi are să dea seama, dacă şi-a împlinit sau nu, chemarea sa 
pe pământ, îmbracarea trupurilor cu haine noi, curate, închipuie veşmântul cel nou al nestricăciunii cu care vor 
învia la ziua Judecăţii (1 Cor. 15, 42-44). 

//. CE ÎNSEMNĂTATE ARE AŞEZAREA MÂINILOR RĂPOSATULUI PE PIEPT, ÎN FORMA CRUCII? 

Aşezarea creştinului pe pat, pe masă, pa catafalc, în sicriu... ne reaminteşte că el a încetat a mai lucra, că el doarme 
cu trupul somn veşnic, până la învierea obştească, acoperit cu puterea Sfintei Cruci. Mâinile aşezate pe piept în 
chip de rugăciune, înseamnă că, răposatul îi roagă pe toţi, mai întâi să-1 ierte, apoi să se roage pentru iertarea 
păcatelor lui si odihna veşnică. 

12. PENTRU CE SCOT PE MORŢI, DIN CASĂ SI DIN BISERICĂ, CU PICIOARELE ÎNAINTE? Pentru cfi 
natura a dispus ca omul să intre în lumea aceasta cu capul şi să iasă cu picioarele. 

13. PENTRU CE SE AŞEAZĂ TRUPUL RĂPOSATULUI ÎN SICRIU, ŞI CU FAŢA SPRE RĂSĂRIT? Trupul 
se aşează în sicriu, pentru a fi ocrotit de greutatea pământului, înainte de putrezire. Aşijderea pentru că trupul 
răposatului se află sub acoperământul Celui Preaînalt, se odihneşte sub umbra Celui Atotputernic (Ps. 90). Se 
aşează cu faţa spre răsărit ca şi la Botez, pentru că dinspre răsărit a venit Hristos, Lumina cea adevărată şi tot 
dinspre răsărit va veni El la Judecata viitoare (Mt. 24, 27; I. C. O. pg. 364). Răposatul se mai aşează cu faţa spre 
răsărit: acasă, în biserică şi în mormânt, pentru că, nemaiputând să se roage Iui Dumnezeu cu gura, să se roage lui 
Dumnezeu măcar cu starea sa. 

14. CE ÎNSEAMNĂ PÂNZA ALBĂ, LUNGĂ, CU CARE SE ACOPERĂ TRUPUL RĂPOSATULUI? Trupul 
acoperit cu pânza albă, lungă, de la creştetul capului până la tălpile picioarelor, arată că răposatul se află sub 
acoperământul Bisericii şi al Domnului nostru Iisus Hristos, Dumnezeu-Omul. Aceasta închipuie curăţirea 
sufletească a celui adormit. Dacă pânza e crijma păstrată de la Sf Botez, închipuie curăţia sufletească dobândită 
prin păstrarea până la moarte a dreptei credinţe creştineşti, după garanţia dată la Sfântul Botez. 

15. DE CE SE PUNE CRUCE DE CEARĂ, LEMN, METAL, ÎN MÂINILE RĂPOSATULUI CREŞTIN? 

Pentru a arăta că el a vietuit creştineşte şi lui Hristos şi-a dat sufletul său... Că "Crucea este păzitoarea a toată 
lumea. Crucea este podoaba Bisericii. Crucea este stăpânitoarea stăpânitorilor. Crucea este întărirea credincioşilor. 
Crucea este slava îngerilor şi a dracilor rană" (Luminânda zilelor săptămânii miercuri şi vineri). 

Hristos este nedespărţit de Cruce. Crucea este „Semnul Fiului Omului" (Mt. 24, 30). Crucea este Altar 
Dumnezeiesc, sfinţenie mare. Crucea are în sine mari puteri Dumnezeieşti. Varsă peste aleşi binecuvântare (Fac. 
48), salvează de pierzare (leş. 12. 1-29). Zdrobeşte ostile vrăjmaşilor (leş. 17, 8-16) şi „salvează pe Israeliţi de 
muşcăturile ucigătoare ale văzuţilor şi nevăzuţilor vrăjmaşi" (Tropar glas 8 la Sf. Maslu). Crucea este o putere 
mare a lui Dumnezeu (ICor. 1, 18-25). Sf. Apostoli şi toţi Sfinţii sau lăudat în Crucea Domnului (Gal. 6, 14). 

Privitor la aceasta, Mântuitorul ne spune: „Cel ce voieşte să vină după Mine, să se lepede de sine, să-şi ia Crucea sa 
şi să-mi urmeze Mie!" (Mc 8, 34). Aici este vorba, în primul rând, de Crucea din suflet, ca luptă împotriva 
plăcerilor păcătoase, a păcatelor, ca purtare a necazurilor... dar lupta şi necazurile le poartă omul, gândind la 
Crucea lui Hristos, prin care a biruit El păcatul. La acestea şi la multe altele cu-'getând după dreapta socoteală, noi 
privim la Crucea lui Hristos, la datoria de a purta în suflet, de a fi cu recunoştinţă faţa de El şi de a lupta contra 
patimilor şi a păcatelor. Crucea lui Hristos a fost, este şi va fi pururea, scut şi armă împotriva îngerilor răi, necuraţi, 



nemilostivi, care caută să ia sufletele morţilor. Crucea de pe pieptul răposatului înseamnă steagul de biruinţă sub 
care a vieţuit el şi în speranţa căruia se va odihni (înv. Cred. Ort. a. 1952, pg. 122-123). 

16. CE ÎNSEAMNĂ TOIAGUL DIN CEARĂ DE ALBINE? Toiagul sau lumânarea din ceară curată de albine, 
supranumit şi toiagul călătorului, preînchipuie sprijinul şi lumina neînserată pentru sufletul răposatului în vremea 
călătoriei, adică a trecerii lui din moarte la viaţă şi de pe pământ la cer. Toiagul se aduce de la Biserică acasă, a 
treia zi se dă de pomană cu colac. 

17. CE ÎNSEAMNĂ SFÂNTA ICOANĂ DE PE PIEPTUL RĂPOSAŢILOR? Icoana sfântă de pe pieptul celui 
adormit înseamnă dreapta credinţă sau ortodoxia sa. Icoana cu praznice împărăteşti, (învierea Domnului ş. a.) ne 
grăieşte tainic că creştinul îşi dă duhul lui Hristos, Căruia i se încredinţează. Icoana cu chipul patronului său, 
înseamnă că acesta luminat, din înălţime îl va apăra şi îi va fi mijlocitor înaintea Domnului Dumnezeu. Crucea 
(dacă i se pune pe piept), înseamnă arma asupra diavolului, steagul de biruinţă sub care a vieţuit şi în speranţa 
căruia va odihni în pace. 

18. CE ÎNSEAMNĂ CUNUNA RĂPOSA TULUI? Cununa aceasta înseamnă vrednicia în lupta cea bună, cu care 
în toată viaţa sa luptat cu duhurile rele, cu păcatul, cu lumea ce zace în cele rele. A murit cu speranţa că va primi 
cununa cerească, după milostivirea lui Dumnezeu şi mijlocirea Prea Sfintei Născătoare de Dumnezeu, a Sfântului 
Ioan Botezătorul şi a tuturor Sfinţilor. Răposatul creştin drept-credincios, încununat, ne şopteşte tainic, lin, cu Sf. 
Ap. Pavel: „Lupta cea buna am luptat, călătoria am săvârşit, credinţa am păzit. De acum mi sa gătit mie cununa 
dreptăţii, care îmi va da mie. Domnul, Judecătorul cel Drept, în ziua aceea şi nu numai mie, ci şi tuturor celor ce au 
iubit arătarea Lui" (2 Tim. 4, 7-8; ş. a.). 

19. OARE SE POATE ACOPERI CU PĂLĂRIE SAU CU CĂCIULĂ CAPUL MORTULUI CÂND ÎL DĂ ÎN 
GROAPĂ? Nu Fiindcă răposatul are pe piept icoana Domnului Hristos, pe corp rugăciunea de dezlegare şi pe cap 
cununa cu care va sta înaintea Domnului. Acelea să le dea de pomană unui lipsit, pentru sufletul răposatului. 

20. CE ÎNSEMNĂTATE AU VERDEAŢA SI FLORILE LA MORT? Verdeaţa si florile aduse şi puse împrejurul 
mortului ne grăiesc tainic că, deşi moartea este fioroasă, îngrozitoare şi foarte neplăcută, totuşi ea este calea către 
viaţa veşnică şi pururea neveştejită. în viaţa veşnică pururea este viaţă plăcută, dezvoltare minunată, activitate 
măiestrită şi bucurii însufleţite la vederea Feţei lui Dumnezeu. 

21. CE ÎNSEMNĂTATE ARE OGLINDA ACOPERITĂ CU BASMA ÎN TOT TIMPUL CÂND MORTUL 
ESTE ÎN CASA? Oglinda acoperită cu basma sau pânză subţire, înseamnă: întristarea, tânguirea, plângerea celor 
vii, care de scârbă nu doresc să se privească în oglindă. Ei, cu toţii, îşi întorc privirile către cel răposat. 

22. UNDE MERGE SUFLETUL DUPĂ DESPĂRŢIREA LUI DE TRUP? După ce taina morţii se săvârşeşte, 
duhul (sufletul) omenesc se desparte de trup. Timp de două zile, sufletul locuieşte încă pe pământ. El umblă 
împreună cu îngerii împrejurul casei sale, prin acele locuri unde avea obiceiul să grăiască cele bune, să susţină 
adevărul şi să facă fapte bune. El petrece pe lângă casa unde sa despărţit de trup, şi pe lângă sicriu, unde odihneşte 
trupul lui. Apoi, după chemarea Mântuitorului, care a înviat a treia zi după moarte, tot sufletul trebuie să urce sus la 
cer, spre închinare înaintea Domnului, Dumnezeului întregului univers. A treia zi după moarte, trupul mortului este 
pro-hodit şi înmormântat. în acelaşi timp, când trupul este coborât în mormânt şi se acoperă cu pământ, sufletul se 
urcă la cer. 

23. SUFLETUL OMENESC DUPĂ MOARTE SUFERĂ VREO SCHIMBARE? Sufletul după trecerea în 
veşnicie nu suferă nici o schimbare, decât numai de situaţie şi de loc, el nu mai este pe pământ. însă spiritul său şi 
capacităţile sale sunt aceleaşi ca şi când era pe pământ. Ceea ce el iubea pe această lume, iubeşte şi dincolo de 
mormânt. El iubeşte pe ai săi ca şi mai înainte şi este însufleţit de o arzătoare iubire pentru Domnul. Deci dacă 
astfel se prezintă situaţia, este oare cu putinţă ca cei vii să nu poată iubi pe cei ce au trecut la viaţa veşnică? Se 
poate oare proba de cineva că porunca iubirii nu se întinde decât asupra celor vii şi se sfârşeşte odată cu viaţa 
pământească? 



Cei ce vor voi să o demonstreze, vor dovedi prin aceasta că nu recunosc nici existenţa lui Dum-nezeu, nici 
existenta sufletului şi a vieţii viitoare. Fără iubire ce este viaţa de dincolo de mormânt? Cei vii, numai dacă au în ei 
duhul lui Hristos, sunt datori a iubi pe răposaţi, nepu-tând lucra contrar naturii lor. Aceasta e o datorie sacră, o 
putere a credinţei ortodoxe, căci credem în nemurirea sufletului şi în viaţa viitoare, în care crede toată omenirea. 
Cum să se explice indiferenţa unor persoane către cei trecuţi la Domnul ca şi către nişte fiinţe ce nu mai există? 
Necredincioase şi cu inimile împietrite sunt asemenea suflete. Dacă credinţa în Hristos ne porunceşte să iubim până 
şi pe vrăjmaşii noştri, cum putem noi a fi indiferenţi către răposaţii noştri, care ne-au iubit şi ne iubesc încă? 

24. EXISTĂ OARE VĂMI ALE VĂZDUHULUI? Pământul şi cerurile sunt despărţite printr-un spaţiu foarte mare, 
nesfârşit. Acesta desparte Biserica Triumfătoare de Biserica Luptătoare. Spaţiul acesta se numeşte aer. în acest 
spaţiu sunt aşezate tribunalele văzduhului, unde sunt cercetate sufletele drepţilor şi liberate către împărăţia Luminii, 
iar sufletele păcătoşilor sunt oprite şi aruncate în adâncul iadului. Acest spaţiu este plin de îngeri căzuţi, a căror 
activitate constă în a întoarce pe om de la mântuirea sa şi făcând din om instrumentul răutăţii lor. Ei lucrează 
asupra activităţii interioare şi exterioare a sufletului nostru încercând al face să participe la căderea lor. „Ca un leu, 
răcnind umblă, căutând pe cine să înghită" (1 Petru 5, 8), aşa a zis Apostolul Petru, vorbind despre demoni. Deci 
unde au găsit ei refugiu? După cartea lui Iov, noi vedem lămurit, că locuinţa lor este în văzduhuri (aer) iar 
Apostolul Pavel îi numeşte „duhurile răutăţii". 

Tot spaţiul ce desparte pământul de Ceruri este divizat în douăzeci şi patru de părţi sau tribunale şi sufletul trecând 
pe acolo este acuzat de păcatele sale de către demoni. Fiecare tribunal sau flecare vamă, după cum Sfinţii Părinţi le 
numesc în scrierile lor (în timp ce duhurile rele sunt numite acolo vameşi), corespunde cu oarecare grup de păcate. 
Spiritele cele rele acuză pe suflet nu numai de păcatele de care este el vinovat, ci încă şi de cele ce na comis, după 
mărturisirea Sfântului Ioan Lestvithnic. 

25. CE SE FACE CU SUFLETUL RĂPOSATULUI A TREIA ZI, A NOUA ZI ŞI LA PA TRUZECI DE ZILE? 

Cunoscând starea sufletelor după moarte, trecerea vămilor şi înfăţişarea înaintea lui Dumnezeu, Biserica şi rudele, 
vrând al ajuta pe cel răposat, roagă pe Domnul de a ierta sufletului păcatele sale şi de a-i înlesni trecerea vămilor 
văzduhului. Iertarea păcatelor constituie învierea sufletului pentru o viaţă de fericire eternă. Aşadar, luând de 
model pe Domnul nostru Iisus Hristos, înviat din morţi, a treia zi se fac rugăciuni pentru cel 

răposat, pentru ca şi el să învieze pentru viaţă veşnică şi biruitor alături de Mântuitorul Iisus Hristos. După ce 
sufletul sa închinat Domnului, el este dus prin deosebite lăcaşuri ale Sfinţilor, pentru a privi frumuseţile Raiului. 
Această vizitare a locuinţelor cereşti ţine şase zile. Sufletul admiră şi slăveşte pe Dumnezeu, Creatorul totului. în 
această contemplaţie el uită cu totul scârbele ce a avut în trup; dar cu toate acestea, dacă el este împovărat de 
păcate, se întristează şi îşi impută că şi-a petrecut viaţa în negrijă şi că n-a ascultat pe Dumnezeu şi poruncile Sale. 

Isprăvind vizitarea Raiului, a noua zi (după despărţirea sa de trup), sufletul se urcă din nou spre Dumnezeu spre a i 
se închina. De aceea Biserica are raţiunea de a face a noua zi, rugăciuni pentru morţi. Cunoscând starea sufletului 
răposatului a noua zi după moarte, când are loc a doua închinare, Biserica şi rudele roagă pe Dumnezeu de a pune 
sufletul răposatului în numărul celor nouă cete de îngeri. 

După a doua închinare, Domnul porunceşte ca iadul să fie arătat sufletului. El vede atunci suferinţele păcătoşilor, 
aude plângerile, gemetele şi scrâşnirea dinţilor. Timp de treizeci de zile sufletul vizitează toate părţile iadului şi 
tremură ca să nu fie condamnat să locuiască acolo veşnic, în fine, a patruzecea zi, după despărţirea sa de corp, 
sufletul se urcă pentru a treia oară să se închine Creatorului. 

Atunci, în a patruzecea zi după moarte, Judecătorul Etern hotărăşte locuinţa ce i se cuvine sufletului, după faptele 
sale, după viaţa sa pământească. Astfel, judecata particulară a sufletului are loc la patruzecea zi după moarte, şi 
iată, pentru ce Biserica se roagă pentru morţi în acea zi. Deci ziua a patruzecea după moarte este ziua decisivă 
pentru soarta sufletului în viaţa viitoare. Judecata particulară a lui Hristos, determină starea sufletului numai până 
în ziua Judecăţii de pe urmă, Judecata generală. 

Această stare a sufletului, corespunzând cu viaţa sa de pe pământ, nu este situaţia sa definitivă pentru veşnicie ci 



este supusă la schimbare. Domnul nostru Iisus Hristos a patruzecea zi după învierea Sa a înălţat natura omenească, 
din care a binevoit a se întrupa, punând-o pe Tronul Dumnezeirii Sale, la Dreapta Părintelui. Aşadar, după 
Dumnezeiescul Său exemplu, răposaţii, în a patruzecea zi după moartea lor intră definitiv în situaţia ce se cuvine 
valorii lor morale, după exemplul Domnului, Care după ce a terminat lucrarea mântuirii noastre, prin viaţa şi 
moartea Sa, încunună lucrarea Sa, prin înălţarea Sa a patruzecea zi după moarte. Sufletul răposaţilor, terminând 
cursul existenţei lor pământeşti, primesc a patruzecea zi pedeapsă sau recompensă, după faptele lor... (Cuv. asupra 
rug. p. morţi de Arhim. Theodor). 

Aceste paralele între diferitele situaţii ale Mântuitorului şi starea sufletelor răposaţilor, sunt recunoscute de Sfânta 
Scriptură (Evr. 10, 27, 28). Astfel, voi, care plângeţi un răposat iubit, înălţaţi sufletul vostru şi inima voastră către 
Dătătorul vieţii în a patruzecea zi, conform învierii Sale, căci El a intrat în însuşi Cerul, ca să se arate acum feţei lui 
Dumnezeu, pentru noi (Evr. 10, 24). 

Oare Părintele Său va refuza să asculte rugăciunea Sa, văzând pe Fiul Său mult iubit, care sa acoperit pentru noi cu 
rănile Crucii? Aşadar, să punem inima noastră şi credinţa noastră în iubirea Mântuitorului, care chiar întru Slava Sa 
fiind, este neîncetat ocupat de veşnica noastră mântuire, de mântuirea ta şi de cea a răposatului ce îţi este scump. 
Roagă-L deci, pe Dânsul, ca prin Harul Său să vindece rănile sufletului celui răposat, săi împlinească ceea cei 
lipseşte, să-i ierte păcatele sale, să-1 curăţe, şi să-1 pună în numărul fericiţilor. Credinţa şi rugăciunile tale, unite cu 
rugăciunile Bisericii, vor fi de un puternic ajutor pentru răposatul tău în ziua Judecăţii lui Hristos, aşteptând 
Judecata cea de pe urmă. Cunoscând starea sufletului în viaţa de dincolo de mormânt în perioada ce corespunde cu 
ziua a patruzecea de după moarte, zi în care Judecata, deşi nu e hotărâtă definitiv, care decide de fericirea sau de 
suferinţele răposatului, este rostită. Biserica şi rudele se grăbesc din nou a veni în ajutorul său. Se serbează în acea 
zi serviciul funerar sau parastasul, pentru a ruga pe Dumnezeu în favoarea răposatului. 

Zilele aniversare ale morţilor, sărbătorile Sfinţilor şi zilele de naştere ale răposaţilor, rămân totdeauna date 
memoriale pentru adevăraţii creştini. Voind a arăta că moartea nu a rupt legătura şi relaţia spirituală între morţi şi 
vii, aceştia recitesc rugăciunile morţilor şi se roagă pentru ei Aceluia întru care este mântuirea noastră şi viaţa 
noastră; ei roagă pe Acela ce a zis despre Sine însuşi: „Eu sunt viaţa!" Să ne rugăm şi să credem cu tărie în 
făgăduinţa Sa de a asculta pe cei ce se roagă. "Credeţi şi vi se va da, căci nu voiesc moartea păcătosului, pentru 
care am suferit şi mi-am vărsat sângele şi căruia dau acum viaţa veşnică; credeţi numai" (V. Rep. pg. 27-29). 

"înmormântarea şi parastasele cuvenite", 
Părintele Nicodim Măndiţă, 
Ed. Agapis, Bucureşti, 2007 

